‘সোসাইটি ফর এ্যাকশন রিসার্চ এণ্ড ডেভেলপমেন্ট’ (সার্ড) সমাজের কয়েকজন সমাজ বিজ্ঞানী ও সমাজসেবক ১৯৮৬ সনে প্রতিষ্ঠা করেন । সংস্থার ২১ (একুশ) সদস্য বিশিষ্ট সাধারণ পরিষদ ও ৭ (সাত) সদ্স্য বিশিষ্ট কার্যনির্বাহী পরিষদ দ্বারা পরিচালিত হয় । ইহা সমাজসেবা অধিদপ্তর, জয়েন্ট ষ্টক কোম্পানি, এনজিও বিষয়ক ব্যুরো ও মাইক্রো্ক্রেডিট রেগুলেটরী অথরিটি কর্তৃক নিবন্ধিত একটি সংস্থা । ‘সোসাইটি ফর এ্যাকশন রিসার্চ এণ্ড ডেভেলপমেন্ট’ (সার্ড) বিভিন্ন অনুদান ও ঋণের মাধ্যমে সামাজিক উন্নয়নে বিভিন্নমূখী কার্যক্রম বাস্তবায়নে ভূমিকা পালন করছে । এসব কার্যক্রমের আওতায় শিক্ষা, স্বাস্থ্য, পুষ্টি, বিশুদ্ধ পানি, স্যানিটেশন, বনায়ন, হতদরিদ্র মহিলাদের মানব উন্নয়ন ও দক্ষতা মূলক প্রশিক্ষণ, কৃষি, বাড়ীর আঙ্গিনায় শাক-সব্জি চাষ, পুষ্টির জন্য হাঁস-মুরগী পালন, যৌতুক, বাল্য ও বহু বিবাহের কুফল সম্পর্কে নানা বিষয়ে সচেতনতা সৃষ্টিমূলক কর্মসূচী, মাইক্রোফাইনান্স ও সঞ্চয় ব্যবস্থাপনা কার্যক্রম বাস্তবায়ন করা হচ্ছে । সংস্থার বর্তমান কর্মএলাকা : রাজশাহী জেলার দূর্গাপুর, পুঠিয়া ও বাগমারা উপজেলা, কিশোরগঞ্জ জেলার তাড়াইল, করিমগঞ্জ, কিশোরগঞ্জ সদর, ভৈরব ও কুলিয়ারচর উপজেলা, ময়মনসিংহ জেলার ফুলবাড়ীয়া, গৌরীপুর, নান্দাইল, ভালুকা ও ফুলপুর উপজেলা, নেত্রকোনা জেলার পূর্বধলা উপজেলা, শেরপুর জেলার নকলা উপজেলা, নরসিংদী জেলার শিবপুর উপজেলায় বিভিন্ন উন্নয়নমূখী কার্যক্রম বাস্তবায়ন করা হচ্ছে ।